साननैसो सिगाङाव एस.आइ. केलेंकारिनि जाथाइया गासै आसामखौनो सोमावग्लुंहोनो हादोंमोन। बे केलेंकारिनि गुबै दायनिगिरि पि.के. दत्तखौ मंगलबारखालि भारतनि सिमनासे हादोर नेपालआव हमनो मोनदों। नेपाल सिमानि सोनाब बेंगल राइजोनि सिलिगुरि जानानै स्रिरामपुरजों हाबबोना थोंजों हरनि समाव सिरां जिलासिम पि.के. दत्तखौ लाबोनाय जादों। आरो बिखौ हरनि समावनो सिरां जिलानि काजलगावआव थानाय पुलिस बिफाननि जिरायसालि न’मायाव गोख्रों सेकुरिटिनि गेजेरजों कक्राझार पुलिसआ एडिजिपि, जि.पि. सिंनि आखाइयाव गथायनानै होयो।